cyanic-selkie/wikianc huggingface dataset:
மின்னழுத்தமானி
ஒப்புமை மின்னழுத்தமானி
ஒரு சுருள் நகர்த்தும் கால்வனோமானியை மின்தடையத்தோடு தொடர்நிலையாக அமர்த்தி மின்னழுத்தமானியாக செயல்படுத்த இயலும். கால்வனோமீட்டர் என்பது ஓர் அடர்ந்த மின்புலத்தில் நுண் கம்பிகளை சுருள்களாக பொருத்துவதாகும். மின்சாரத்தினை அந்த கால்வனோமானியிலுள்ள கம்பிச் சுருள்களின் மீது செலுத்தும் பொழுது, கம்பிச்சுருளின் காந்தப்புலமும், நிலைக்காந்தத்தின் காந்தப்புலமும், கம்பிச்சுருளை சுற்றுவதற்கான முறுக்குவிசையை உருவாக்கும், கம்பிச்சுருளின் கோணச் சுற்றும் சுருளில் பாயும் மின்சாரமும் நேர்த்தகவில் இருக்கும். முறுக்குவிசையினால் மீட்டரிலுள்ள குறிகாட்டியானது சுற்றும், மேலும் கம்பிகளான சுருள்வில்லை நெருக்கும். கம்பிச்சுருளின் விலகல் அதன்மீது செலுத்தப்பட்ட மின்னோட்டத்திற்கு நேர்விகிதத்திலிருக்கும், இதையொட்டி இந்த சுற்றிலுள்ள மின்னழுத்தமானது குறிகாட்டியால் அளவீடுகளில் காட்டப்படும்.
அளவீட்டுகருவிகளின் வடிவமைப்பு குறிக்கோள்களில் ஒன்று உபயோகத்திலிருக்கும் மின்சுற்றுக்களில் அளவீட்டு கருவிகளை செயல்படுத்த குறைந்த மின்சாரமே செலவிடும்படியாக வடிவமைக்க வேண்டும், இதன் மூலம் மின்சுற்றுகள் அதிகம் பாதிப்படையாது. இது அதீத உணர்வுள்ள ஓர் கால்வனாமீட்டரை உயர் மின்தடையத்துடன் தொடர்நிலையாக பொருத்துவதால் நிகழ்த்தமுடியும், மேலும் இதனை பரிசோதிக்கவேண்டிய மின்சுற்றுக்கு இணையாக பொருத்தி மின்னழுத்தத்தினை அளவீடலாம்.
எண்முறை மின்னழுத்தமானி
thumb|right| இரண்டு எண்முறை மின்னழுத்தமானிகள் முதல் எண்முறை மின்னழுத்தமானியை நேரியலற்ற அமைப்புகளைக் சேர்ந்த அன்றியூ கே (மற்றும் கேப்ரோ வின் பிற்கால நிறுவனரும்) 1952 இல் கண்டறிந்து உருவாக்கினர்.
மின்னிலைமானி
மேலும் ஒரு முறையில் மின்னழுத்தத்தை அளவிட முடியும் அது சுழியமாக்கல் முறையில் (Null Balance Method) மின்னிலைமானியை பயன்படுத்துதல் ஆகும். இன்மம் உணர்த்தி, இரண்டு மின்சுற்றுகளுக்கு இடையே சுழிய மின்னழுத்தம் உடையதாக காண்பிக்கும் வரையில் மின்னிலைமானியின் தடையம் (மின்தடையம்) மாறுதல் அடைந்து கொண்டே இருக்கும்.
இதில்,
மின்னழுத்தமானியின் வரைபடக் குறிகை
கீழுள்ள உதாரண மின்சுற்று வரைபடத்தில் மின்னழுத்தமானியின் குறிகையைக் காணலாம். இந்தச் சிறிய தொடர்நிலை மின்சுற்று வரைபடத்தில் மின்னழுத்தமானியின் V குறிகை மின்னழுத்தத்தையும், மின்னோட்டமானியின் A குறிகை மின்னோட்டத்தையும் குறிக்கிறது.
படிமம்:SimpleCircuit.SVG
மேலும் பார்க்க
பகுப்பு:மின்னியல் பகுப்பு:கருவிகள் பகுப்பு:இலத்திரனிய பரிசோதனைக் கருவிகள்
ஆப்பனாடு கொண்டையங் கோட்டை மறவர்
ஆப்பனாடு கொண்டையங் கோட்டை மறவர் என்பது தமிழ்நாட்டிலுள்ள, முக்குலத்தோரின் ஒரு பிரிவான மறவர் இனக்குழுவின் உட்பிரிவுகளில் ஒன்றாகும்.
வரலாறு
கொண்டை கட்டி மறவர், அதாவது ஆண்கள் தலைமுடியை கொண்டை போடும் வழக்கம் கொண்ட மறவர்களுக்கு அப்பெயர் ஏற்பட்டு, காலப்போக்கில் மறுவி கொண்டையங் கோட்டை மறவர் என்றாகியது. தற்போதுள்ள இராமநாதபுரம், விருதுநகர் மாவட்டங்களின் மையப்பகுதி அகப்பைப் போன்ற (அகப்பை என்பது தேங்காயின் மூடியில் ஒரு கைமுழ மூங்கிலை செருகி தயாரிப்பது) அமைப்புள்ள நிலப்பகுதி அகப்பைநாடு, இதுவும் காலப்போக்கில் மறுவி ஆப்பனாடு என்றாகியது. அகப்பைநாடு மற்றும் அப்பகுதி மறவர்கள் இணைந்து அகப்பைநாடு கொண்டை கட்டி மறவர் என்பது "ஆப்பனாடு கொண்டையங்கோட்டை மறவர்" என்றாயிற்று.
உறவுமுறைகள்
இச்சாதியில் கிளைகள் எனும் பிரிவு உள்ளது. அதாவது ஒரு கொத்து இரு கிளைகள் கொண்டது. மொத்தம் 9 கொத்தும், 18 கிளையும் உள்ளது. ஒரு கொத்தைச் சேர்ந்த இரு கிளைகளுக்குள் திருமணம் இல்லை. ஒரே கிளைகளுக்குள் திருமண உறவு இருக்காது (ஏனென்றால் இவர்கள் அண்ணன் தங்கை உறவு முறை)
பண்பாடு
இந்த சாதிப் பெண்கள் காது வளர்த்து (தமிழ் பண்பாட்டுக்கு உட்பட்ட நடப்பு நிகழ்வுகள்) தண்டட்டி (பாம்படம்) அணியும் வழக்கம் உடையவர்கள். இந்த வழக்கம் இராமநாதபுரம் மாவட்டம் முதுகுளத்தூர், கமுதி வட்டங்களிலும், தென்காசி மாவட்டம் சங்கரன்கோவில், வாசுதேவநல்லூர் வட்டங்களிலும், திருநெல்வேலி மாவட்டம்  தூத்துக்குடி மாவட்டம் மற்றும் விருதுநகர் மாவட்டத்திலும் தற்போதும் நடைமுறையில் உள்ளது.
மேற்கோள்கள்
பகுப்பு:முக்குலத்தோர் 1.பசும்பொன் முத்துராமலிங்க தேவர் 2.பூலித்தேவர் 3.சங்குத்தேவர்
மேத்தியூ பிலிண்டர்சு
கப்டன் மத்தியூ பிலிடேர்ஸ் (Matthew Flinders, மார்ச் 16, 1774 – ஜூலை 19, 1814) என்பவர் ஒரு வெற்றிகரமாக நாடுகளைக் கடல்வழியாகச் சுற்றிவந்த ஓர் ஆங்கிலேயக் கடற்படைத் தலைவர். இவரது 20 ஆண்டுகால கடல் பயணத்தின் போது கப்டன் வில்லியம் பிளை என்பவருடன் சேர்ந்து ஆத்திரேலியாவைச் சுற்றி வந்தார். தான் கண்டுபிடித்த கண்டத்துக்கு ஆத்திரேலியா என்ற பெயரைப் பயன்படுத்த ஊக்கமூட்டினார். கப்பல்களில் இருக்கக்கூடிய உபகரணங்களினால் திசையறி கருவிகளில் ஏற்படக்கூடிய தாக்கங்களைக் கண்டுபிடித்து அவற்றைத் திருத்தினார். ஏ வாயேஜ் டு டெரா ஆஸ்டிரயில்ஸ் என்ற நூலை எழுதினார்.
வெளி இணைப்புகள்
பகுப்பு:பிரித்தானிய நபர்கள் பகுப்பு:ஆத்திரேலிய வரலாறு பகுப்பு:1774 பிறப்புகள் பகுப்பு:1814 இறப்புகள்
கருத்தரிப்புக்கால நீரிழிவு நோய்
கருத்தரிப்புக்கால நீரிழிவு நோய் என்பது, நீரிழிவு நோய் இல்லாத பெண்கள் கருத்தரிப்புக்கு உட்பட்டிருக்கும் வேளையில், குறிப்பிட்ட கருத்தரிப்புக் காலத்தில், அவர்களின் குருதியில் உள்ள குருதிச் சர்க்கரையின் அளவு உயர்ந்து காணப்படும் ஒரு நிலையாகும். பொதுவாக கருத்தரிப்புக் காலத்தின் இறுதி மூன்று மாதங்களிலேயே இந்த நிலை ஏற்படும் இந்தக் கருத்தரிப்புக்கால நீரிழிவு நோயானது சில அறிகுறிகள் மற்றும் உணர்குறிகளைக் கொண்டிருக்கும். கருத்தரித்திருக்கும் பெண்களில் இளம்பேற்றுக் குளிர்காய்ச்சல், மற்றும் கருத்தரிப்புக் காலத்தில் ஏற்படக்கூடிய மனத்தளர்ச்சி போன்ற நிலைகளைத் தோற்றுவிப்பதற்கான சூழிடரைக் கூட்டுவதுடன், குழந்தை பிறப்பின்போது, இயற்கை முறையில் குழந்தை வெளிவராமல், அறுவைச் சிகிச்சை மூலம் குழந்தையை வெளியெடுக்க வேண்டிய சூழ்நிலையையும் ஏற்படுத்தலாம். 3 - 9 % கருத்தரிப்பில், இந்த கருத்தரிப்புக்க்கால் நீரிழிவு நோய் உருவாதல் அறியப்பட்டுள்ளது. இதில் 1% மானோர் 20 வயதுக்கு உட்பட்டவர்களாகவும், 13% மானோர் 44 வயதுக்கு மேற்பட்டோராகவும் உள்ளனர். மேலும் ஆசிய மக்கள், ஐக்கிய அமெரிக்காவிலுள்ள தொல்குடி அமெரிக்கர், ஆத்திரேலியப் பழங்குடிகள், பசிபிக் தீவுகளைச் சேர்ந்த மக்கள் போன்றோர் இந்த கருத்தரிப்புக்கால நீரிழிவு நோய்க்கு சூழிடர் அதிகம் கொண்டவர்களாக இருப்பதும் அறியப்பட்டுள்ளது.. 90% மான பெண்களில் குழந்தை பிறப்பின் பின்னர், இந்த நோய் நிலை தானாகவே அகன்றுவிடும். ஆனாலும், அப்பெண்களில் பிற்காலத்தில் நீரிழிவு நோய் (இரண்டாவது வகை) உருவாவதற்கான சாத்தியம் கூடுதலாக இருக்கும்.
காரணிகள்
போதியளவு இன்சுலின் இல்லாமை அல்லது இன்சுலினுக்கு எதிர்ப்புத் தன்மை ஏற்படுவதால் இன்சுலினுக்கான விளைவுகள் ஏற்படாமை போன்ற நிலைகள் இந்த கருத்தரிப்புக்கால நீரிழிவு நோய் ஏற்படுவதற்கான காரணிகளாக இருக்கின்றன. அத்துடன் உடற் பருமன், முன்னரே கருத்தரிப்புக்கால நீரிழிவு நோய் இருந்திருத்தல், குடும்பத்தில் எவருக்கேனும் நீரிழிவு நோய் (இரண்டாவது வகை) இருந்திருத்தல், சூலகத்தில் நீர்மக்கட்டிகள் காணப்படல் (en:polycystic ovarian syndrome) போன்றன இந்நோய் உருவாவதற்கான சூழிடரைக் கொடுக்கின்றன. கருத்தரிப்புக்கால நீரிழிவு நோய் உருவாதல் பங்கெடுக்கும் மரபுசார் சூழிடர்கள்:
இவற்றுடன் புகைத்தல் செயலும் சூழிடரைக் கொடுப்பதாக அறியப்படுகின்றது. முரணான கருத்துக்கள் இருப்பினும் கட்டையான (en:Short stature பெண்களில் இந்த நோய்நிலைக்கான சூழிடர் அதிகமாக இருப்பதாகவும் கூறப்படுகின்றது
கருத்தரிப்புக்கால நீரிழிவு நோயுள்ள 40-60% மான பெண்களில் குறிப்பிடத்தக்க சூழிடர் எதுவும் கண்டறியப்பட முடியாது இருப்பதனால், எல்லா கருத்தரித்த பெண்களிலும் குருதிச் பரிசோதனை செய்வது அறிவுறுத்தப்படுகின்றது. சில பெண்களில் எந்த சூழிடர் அறிகுறிகளும் இருப்பதில்லை. சில கருத்தரித்த பெண்களில் அதிகரித்த தாகம், அதிகரித்த சிறுநீர் கழித்தல், அதிகரித்த களைப்பு, குமட்டல், வாந்தி, சிறுநீர்ப்பாதைத் தொற்று, சில மதுவ வகை நோய்த்தொற்று, மங்கிய பார்வை போன்ற அறிகுறிகள் மற்றும் உணர்குறிகள் காணப்படும்.
பின்விளைவுகள்
கருத்தரிப்புக்கால நீரிழிவு நோய்க்குச் சரியான சிகிச்சை அளிக்கப்படாமல் இருக்கும் பெண்களுக்குப் பிறக்கும் குழந்தைகள் உருவத்தில் மிகப் பெரியவையாகவோ, பிறந்த பின்னர் மிகக் குறைவான குருதிச் சர்க்கரை கொண்டவையாகவோ, மஞ்சள் காமாலை நோய் உடையவையாகவோ இருக்கலாம். கருத்தரிப்புக்கால நீரிழிவு நோய்க்குச் சிகிச்சை எதுவும் அளிக்கப்படாவிட்டால், பிறக்கும் குழந்தை இறந்து பிறக்கவும் சாத்தியம் ஏற்படும். நீண்ட கால விளைவை நோக்கினால், அவ்வாறான தாய்மாருக்குப் பிறக்கும் குழந்தைகள் பிந்திய காலங்களில், உடற் பருமன் கொண்டவையாக இருப்பதற்கும், அவர்களில் நீரிழிவு நோய் (இரண்டாவது வகை) நோய் உருவாகவும் சாத்தியம் ஏற்படும்.
மேற்கோள்கள்
பகுப்பு:மகப்பேறியல்
வீரானந்தல் ஊராட்சி
வீரானந்தல் ஊராட்சி (Veeranandal Gram Panchayat), தமிழ்நாட்டின் திருவண்ணாமலை மாவட்டத்தில் உள்ள புதுப்பாளையம் வட்டாரத்தில் அமைந்துள்ளது. இந்த ஊராட்சி, கலசபாக்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2142 ஆகும். இவர்களில் பெண்கள் 1068 பேரும் ஆண்கள் 1074 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஜனநாயக ஜனதா கட்சி
சான்றுகள்
பகுப்பு:இந்திய அரசியல் கட்சிகள் பகுப்பு:2018இல் நிறுவப்பட்ட அரசியல் கட்சிகள்
கம்பக் காற்றாலை
thumb|சாக்சுட்டெட் கிரீன், கம்பக் காற்றாலை கம்பக் காற்றாலை (post mill) என்பது ஐரோப்பியக் காற்றாலையின் தொடக்க-கால வகையாகும். இதன் இயந்திரங்கள் அனைத்தும் ஆலையின் ஒரே செங்குத்து இடுகையில் (கம்பத்தில்) பொருத்தப்பட்டிருக்கும். ஒரு மரப்பெட்டி போன்ற வடிவத்தில் ஆலைக்கற்கள் மற்றும் இயந்திர அமைப்பும் இறுக்கி வைக்கப்பட்டிருக்கும். கம்பத்தில் பாய்கள் கட்டப்பட்டு நிலத்தில் ஊன்றப்பட்டிருக்கும். அது ஆலையினை திருப்புவதற்கான முனையாக செயல்படுவதால் காற்றினை அதுவே எதிர்கொள்ளும். சிலவற்றில், சாக்சுட்டெட் கிரீனில் உள்ளதைப் போல, அதன் கையானது ஆலையைத் தானாகத் திருப்ப ஒரு மின்விசிறியைக் கொண்டுள்ளது. மற்றவற்றில், இதன் கை ஆலையைக் காற்றில் கையால் சுழற்ற உதவுகிறது.
இங்கிலாந்தின் ஆரம்பகாலக் கம்ப ஆலைகள் 12-ஆம் நூற்றாண்டில் கட்டப்பட்டதாகக் கருதப்படுகிறது. இங்கிலாந்தில் இன்றும் பயன்படுத்தப்படும் தொடக்கக்கால கம்ப ஆலை சரேயில் அவுட்வுட் என்ற இடத்தில் உள்ளது. இது 1665-ஆம் ஆண்டு கட்டப்பட்டது. 1612-ஆம் ஆண்டு கட்டப்பட்ட செயல்படாத ஆலையின் எச்சங்களை கேம்பிரிட்ச்சையரில் உள்ள கிரேட் கிரான்சுடனில் காணலாம். இவற்றின் வடிவமைப்பும் பயன்பாடும் 18, 19-ஆம் நூற்றாண்டுகளில் உச்சத்தை அடைந்தது, பின்னர் அதிவேக நீராவி-உந்துதல் அரைக்கும் இயந்திரங்கள் அறிமுகப்படுத்தப்பட்ட பிறகு குறைந்துவிட்டது. முக்கியமாக வடக்கு ஐரோப்பா, பெரிய பிரித்தானியாவில் இன்றும் இவ்வகை காற்றாலைகள் காணப்படுகின்றன.
19-ஆம் நூற்றாண்டு வரை கோபுரக் காற்றாலைகள் அவற்றை மாற்றத் தொடங்கும் வரை கம்ப ஆலைகள் ஐரோப்பாவில் ஆதிக்கம் செலுத்தின. முந்தைய கம்ப ஆலையை விட கோபுர ஆலையின் நன்மை என்னவென்றால், முழு ஆலையையும் அதன் அனைத்து இயந்திரங்களுடன் காற்றாக மாற்ற வேண்டிய அவசியமில்லை; கோபுர ஆலைகள் இயந்திரங்களுக்கும் சேமிப்பிற்கும் அதிக இடத்தை அனுமதிக்கிறது.
கம்ப அமைப்பு
கம்பம் இரண்டு படுக்கை வச குறுக்குக் கம்புகளினால் நிறுத்தப்பட்டு அதன் முனைகளை கற்சுவர்கள் தாங்கி நிற்கின்றன. ஆலையின் முழுப்பாரமும் கற்சுவர்களுக்கு சிறுகம்புகள் அல்லது கால்கம்புகள் வழியாக செலுத்தப்படுகிறது. இந்த சிறுகம்புகள் கம்பத்துடன் இணைக்கப்பட்டு கற்சுவர்கள் மேல் குறுக்குக்கம்புகள் மேல் சாய்ந்து கொண்டிருக்கும். மேலும் இவை ‘பறவை-வாய்’ இணைப்பைக் கொண்டிருப்பதால் வழுக்கி விழாமல் இருக்கின்றன.
துணை அமைப்பு
துணை அமைப்பு முழுவதும் உருளைவடிவக் கட்டிடத்தினுள் இருப்பதால் அவை அனைத்தும் பத்திரமாக இருப்பதோடு, அதுவே எப்போதும் இருக்கும் இடமாகவும் அமைகிறது. கம்ப ஆலையின் உடல் பகுதியின் முதல் தளத்தைத் தாண்டி மேலே சென்று அங்குள்ள கிரீடக்கம்பு எனப்படும் படுக்கைவசக் கம்புடன் இணைக்கப்படுகிறது. ஆலையின் முழு உடலும், கற்கள் மற்றும் இயந்திரங்களைக் கொண்டு இதன்மேல் அமைக்கப்படுகிறது. பாய்கள் போன்ற விசிறிகள் காற்று நீள் உருளைகள் மேல் ஏற்றப்பட்டிருக்கும். இந்தக் காற்று நீள் உருளைகள் சமதளத்திலிருந்து 5° முதல் 15° கோணம் வரை சாய்வாக இருக்கும். இதனால் பாய்விசிறிகள் ஆலையின் கீழ்ப் பகுதியின் மேல் மோதக்கூடிய சாத்தியம் தவிர்க்கப்படுகிறது. ஆலையின் உட்பகுதியில் காற்று நீள் உருளையின் மேல், தடுப்பிச் சக்கரம் எனப்படும் ஆலையினை நிறுத்தப்பயன்படும் தடுப்பி அமைப்பு ஏற்றப்பட்டுள்ளது. இந்த சக்கரம் கியர் சக்கரங்களுடன் இணைக்கப்பட்டு, இதன்மூலம் உந்துதல் பெறப்படுகிறது. சில நேரங்களில் கற்கள், புரள் சக்கரம் எனப்படும் அமைப்பினால் நேரடியாக உந்தப்படுகிறது. மேலும், ஆலையின் வால் முனையிலிருக்கும், அதிகப்படியான கற்களை உந்துவதற்காக, தடுப்பிச் சக்கரத்தைக் காட்டிலும் சிறியதான ஒரு இரண்டாவது சக்கரமும், காற்று நீள் உருளையின் பின்பகுதியின் மேல் வைக்கப்பட்டிருக்கும்.
தாய்நாடு அழைக்கிறது (சிலை)
தாய்நாடு அழைக்கிறது (Родина-мать зовёт! Rodina-Mat' zovyot!), அல்லது தாய் தாய்நாடு, தாய் தாய்நாடு அழைக்கிறது, அல்லது சுருக்கமாக தாய்நாடு, அல்லது மமாயேவ் சின்னம் என்பது ரஸ்யாவின் வோல்கோகிராட்டிலுள்ள மமாயேவ் குர்கனிலுள்ள ஒரு சிலையாகும். இது ஸ்டாலின்கிராட் போரின் நினைவாகக் கட்டப்பட்டது. இது யெவ்ஜெனி வுசெடிச் எனும் சிற்பியாலும், நிகோலாய் நிகிடின் எனும் கட்டுமானப் பொறியியலாளராலும் வடிவமைக்கப்பட்டது. 1967ல், உலகின் மிகப்பெரிய சிலையாக பிரகடனப்படுத்தப்பட்ட இதுவே மிகப்பெரிய சிலையாகப் பிரகடனப்படுத்தப்பட்ட இறுதிச் சமயச்சார்பற்ற சிலையாகும். இதற்குப்பிறகு மிகப்பெரிய சிலையாக பிரகடனப்படுத்தப்பட்டவை அனைத்தும் பௌத்த சமயம் சார்ந்த சிலைகளாகும். இதற்குப் பின்னரான உயரமான சிலைகளுடன் ஒப்பிடும் போது, தாய்நாடு அழைக்கிறது பொறியியல் ரீதியில், குறிப்பிடத்தக்களவு சிக்கல் தன்மை வாய்ந்தது. இதற்குக் காரணம், அதன் தோற்றமாகும். இதன் வலது கை ஒரு வாளை உயர்த்திப் பிடித்திருப்பதுடன், இதன் இடது கை அழைக்கும் பாவனையில் நீண்டிருக்கிறது. இதன் கட்டுமானத்துக்காக கம்பிவடத்துடனான முன்தகைப்புக் காங்கிறீற்றுக் கலவை பயன்படுத்தப்பட்டுள்ளது. இத் தொழில்நுட்பம் நிகிடினின் இன்னொரு கட்டமைப்பான மாஸ்கோவிலுள்ள ஒஸ்டாங்கினோ கோபுரத்திலும் பயன்படுத்தப்பட்டுள்ளது.
கட்டுமானமும் சமர்ப்பணமும்
1967ல் இந்நினைவுச் சின்னம் சமர்ப்பணம் செய்யப்பட்டபோது இதுவே உலகின் உயர்ந்த சிலையாக இருந்தது. இதன் வாள் முனையிலிருந்து அடிப்பீடம் வரையிலான உயரம் 87 மீட்டர்களாகும் (279 அடிகள்). இதன் உருவம் 52 மீட்டர்களும் (170 அடிகள்), கையிலுள்ள வாள் 33 மீட்டர்களும் (108 அடிகள்) ஆகும். மலையின் அடிப்பகுதியிலிருந்து சிலை வரையான இருநூறு படிக்கட்டுக்களும், ஸ்டாலின்கிராட் போர் நடைபெற்ற 200 நாட்களைக் குறிக்கின்றன. இதன் முக்கிய சிற்பி யெவ்ஜெனி விசெடிச் ஆவார். மேலும் 8,000 டன்கள் (7,900 நீண்ட டன்கள் 8,800 குறுகிய டன்கள்) கான்க்ரீட் சிலையின் குறிப்பிடத்தக்க கட்டுமானப் பொறியியல் சவால்கள் நிகோலாய் நிகிடினால் கையாளப்பட்டது. இச்சிலை வொல்கோகிராட் ஒப்லாஸ்தின் தற்போதைய கொடியிலும் சின்னத்திலும் காணப்படுகிறது.
சிலையின் பெயரும் மொழிபெயர்ப்பும்
தலைப்பிலுள்ள "தாய் தாய்நாடு" எனும் சொல் மூலச்சொல்லில் காணப்படவில்லை. "தாய்நாடு" என்பதற்கான ரஸ்ய வார்த்தையான "Родина" என்பது "பிறப்பு" என்பதிலிருந்து உருவானதாகும். எனவே இதனை "பிறப்பிடம்" என மொழிபெயர்க்கலாம். இதன் மாற்று மொழிபெயர்ப்பாக நான்பிறந்த என் தாய்நாடு என்னை அழைக்கிறது எனக் கொண்டாலும், தாய்நாடு அழைக்கிறது என்பது மொழி வழக்கில் சரியானதாகக் கொள்ளப்படலாம்.
சிலையின் மாதிரியும் தூண்டுதலும்
இந்தச் சிலைக்கான மாதிரியாக இருந்த இந்நகரவாசியான வலென்டினா இசோடோவா என்பவர் சிலையுடனான அவரது ஒப்புமை காரணமாக இன்றும் அறியப்படுகிறார். இவர், 1960களின் முற்பகுதியில் ஞாபகார்த்தக் கட்டிடத்தில் வேலைசெய்யும் ஓவியரான லெவ் மைஸ்ட்ரெங்கோவினால் மாதிரியாகப் பயன்படுத்தப்பட்டார்.
சில மூலங்களின்படி, இச்சிலைக்கான தூண்டுதல் சமோத்ரேசின் சிறகுள்ள வெற்றி எனும் சிலையிலிருந்து வந்திருக்கலாம் என நம்பப்படுகிறது. இதற்குக் காரணம் இச்சிலை தனது துணியினை சிறிதளவு விரித்திருப்பதனாலாகும். சோவியத் ஒன்றியத் தளபதியான வசிலி இவனோவிச் சுய்கோவ் என்பவரும், ஸ்டாலின்கிராட் போரில் 225 அச்சு நாட்டு வீரர்களைக் கொன்ற பிரபல சோவியத் குறிசுடுனரான வசிலி சாய்த்செவ் என்பவரும் இச்சிலையின் அருகே புதைக்கப்பட்டுள்ளனர்.
கட்டுமானப் பிரச்சினைகள்
நிலக்கீழ் நீர் மட்ட மாறல்களால் இச்சிலையின் அத்திவாரம் அசைவதன் காரணமாக, இச்சிலை தற்போது சாய்ந்துகொண்டுள்ளது. இச் சாய்வு தற்போது மேலும் மோசமான அளவுக்கு வந்துள்ளது. இச்சிலை அதன் அத்திவாரத்துடன் சரியாகப் பொருந்தவில்லை. அதன் நிறையின் காரணமாகவே அது அவ்விடத்தில் நிற்கிறது. இது 20 சென்டிமீட்டர்கள் நகர்ந்துள்ளது. உள்ளூர் அதிகாரிகள் இச்சிலை அபாயக் கட்டத்தில் இல்லை எனக் கூறினாலும், பாதுகாப்பு மற்றும் மீளமைப்புப் பணிகள் 2010ல் ஆரம்பமாயின.
வெளியிணைப்புக்கள்
பகுப்பு:சிலைகள்
மன்னம்பாடி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கம்போடியத் திரைப்படத்துறை
கம்போடியத் திரைப்படத்துறை (Cinema of Cambodia) என்பது கம்போடிய நாட்டில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும்.
வரலாறு
1920 களின் முற்பகுதியில் வெளிநாட்டு திரைப்பட தயாரிப்பாளர்களால் ஆவணப்படங்கள் படமாக்கப்பட்டன. கம்போடியாவில் தயாரிக்கப்பட்ட முதல் திரைப்படம் 1950 களில் வெளிநாடுகளில் படித்த ரோயூம் சோஃபோன், ஐயு பன்னக்கர் மற்றும் சன் பன் லி போன்ற திரைப்பட தயாரிப்பாளர்களால் தயாரிக்கப்பட்டன. தற்போது ரியஸ்மெய் பீன்மீஸ், வெஸ்டெக் மீடியா, சண்டே போன்ற திரைப்பட தயாரிப்பு நிறுவனங்களால் காதல், திகில் போன்ற வகைத் படங்கள் தயாரிக்கப்படுகின்றது. கம்போடியத் திரைப்படத்துறையில் திகில் த் திரைப்படங்கள் மிகவும் பிரபலமானது. ஆனால் 2007 இன் பிற்பகுதியில் நடைபெற்ற மூன்றாம் கெமர் திரைப்பட விழாவில் திகில் படங்கள் போட்டிக்கு தடை விதிக்கப்பட்டன.
வீழ்ச்சி
2007 ஆம் ஆண்டின் இறுதியில் பார்வையாளர்களின் எண்ணிக்கை குறையத் தொடங்கிய காரணமாக திரையரங்குகளும் திரைப்பட தயாரிப்பு நிறுவனங்களும் மூடத் தொடங்கின. 1965 மற்றும் 1975 க்கு இடையில் 30 உடன் ஒப்பிடும்போது 13 திரையரங்குகள் மட்டுமே இயங்குகின்றன. மோசமான திரைக்கதை, வசனம் மற்றும் பலவீனமான நடிப்பு மற்றும் குறைத்த உற்பத்தி போன்ற காரணமாக விமர்சகர்கள் குற்றம் சாட்டுகின்றனர்.
வெளி இணைப்புகள்
பகுப்பு:ஆசியத் திரைப்படத்துறை
முகிழ் மீன்
முகிழ் மீன் (protostar)  என்பது மூலக்கூறு மேகம் என்ற நட்சத்திரம் உருவாகுமிடத்தில் சேமிக்கப்பட்டுள்ள நிறையைக் கொண்ட மிக இளைய நட்சத்திரம் ஆகும். விண்மீன் படிமலர்ச்சியின் முதல் நிகழ்வே முகிழ் மீன் ஆகும். ஒரு சூரிய நிறை கொண்ட முகிழ் மீன் உருவாக 1,000,000 ஆண்டுகள் ஆகும். விண்மீன் படிமலர்ச்சி துவங்கும் போது மூலக்கூறு மேகம், தனது ஈர்ப்பு விசையால் சிதைகிறது. பின் உள் நோக்கி அழுத்தும் வாயுவால் முகிழ் மீன் வெடித்து, கண்ணுக்குப் புலனாகும் முன்-தலைவரிசை நட்சத்திரமாகிறது. பின்னர் மேலும் சுருங்கி தலைவரிசை நட்சத்திரமாகிறது.
வரலாறு
1966 ஆம் ஆண்டு சுசிரோ அயாசி முகிழ் மீனின் வடிவமைப்பை முதன் முதலில் பரிந்துரைத்தார். ஆரம்ப காலங்களில் அதன் வடிவம் மிகப் பெரியதாகக் கருதப்பட்டது. பின்னர் மேற்கொள்ளப்பட்ட கணக்கீடுகளின் படி, ஒரே நிறை கொண்ட நட்சத்திரத்தை விட முகிழ் மீன் பெரிய அளவில் இருந்தது.
முகிழ் மீனின் படிப்படியான வளர்ச்சி
அதிக அழுத்தமுள்ள உள்மையப் பகுதியைக் கொண்ட மூலக்கூறு மேகத்திலிருந்து நட்சத்திரங்கள் உருவாகின்றன. ஒவ்வொரு அழுத்தமுள்ள உள்மையப் பகுதியில் உருவாகும் ஈர்ப்பு விசை மூலக்கூறு மேகத்தைச் சுருக்குகிறது, அதே நேரத்தில் வளிம அழுத்தம் மற்றும் காந்த அழுத்தம் மூலக்கூறு மேகத்தை விரிவடையச் செய்கிறது. ஆரம்பத்தில் இவற்றிடையே ஒரு சமநிலை உருவாகிறது. சுற்றியுள்ள மேகங்களைச் சிறுகச்சிறுகச்சேர்த்து, பெரிய நிறையை அடைகிறது. ஈர்ப்பு விசையால் ஏற்படும் அதீத அழுத்தத்தால் சிதைவடைகிறது. வண்ணப்பட்டை அளவாய்வியல் சார்ந்த உய்த்துணர்வின் மூலம் பார்க்கும் போது மூலக்கூறு மேகங்கள் உள் நோக்கி சுருங்குவதைக் காட்டுகிறது. வெளி நோக்கி சிதைவடையும் மூலக்கூறு மேகங்கள் இது வரை கண்டறியப்படவில்லை.
மையப்பகுதியிலுள்ள வாயு சிதைவடைந்து குறைந்த நிறையுள்ள முகிழ் மீனை உருவாக்குகிறது. அதன் பின் முன்-கோளக வட்டு (protoplanetary disk) உருவாக்கப்பட்டு அதை சுற்றி வருகிறது. சிதைவடைதல் தொடரும் போது, அதிகமாகும் வாயு அடர்த்தியால், வளைவுந்தம் அழிவின்மை விதிப்படி, கோளக வட்டுகள், நட்சத்திரங்களை விட அதிக தாக்கத்தைப் பெறுகின்றன. அதனால் முகிழ்மீனைச் சுற்ற ஆரம்பிக்கின்றன.
முகிழ் மீனின் வெளிப்புறத்தில், உள் மையப்பகுதியில் விழுந்து வெளிவரும் அதிர்ச்சியுற்ற வாயுக்கள் காணப்படுகிறது. அதன் ஒளிக்கோளம் முன்-தலைவரிசை நட்சத்திரம் அல்லது தலைவரிசை நட்சத்திரம் ஆகியவற்றிலிருந்து வேறுபட்டுள்ளது. முகிழ் மீனின் உள் மைய வெப்பநிலை, நட்சத்திரங்களின் வெப்பநிலையை விட மிகக் குறைவாகவே இருக்கும். இதற்குக் காரணம், அதன் மையப்பகுதியிலுள்ள நீரியம் அணுக்கரு இணைவைத் தொடங்கவில்லை. கருத்தியல் கொள்கைப்படி, ஐதரசன் அயனியான தியூட்டிரியம் அணுக்கரு இணைவுக்குட்பட்டு, ஈலியம்-3 மாற்றமடைகிறது. அணுக்கரு இணைவால் ஏற்படும் வெப்பம், முகிழ் மீனை விரிவடையச் செய்கிறது. இவ் வெப்பத்தின் அளவே, முன்-தலைவரிசை நட்சத்திரத்தின் உருவளவை நிர்ணயிக்கிறது.
பொதுவாக நட்சத்திரங்களின் ஆற்றல், அதன் மையப்குதியில் நடைபெறும் அணுக்கரு இணைவால் பெறப்படுகிறது. ஆனால் முகிழ் மீனின் ஆற்றல், அதன் மேற்பரப்பு மற்றும் சுற்றியுள்ள வட்டுகளில் ஏற்படும் அதிர்ச்சிகள் உண்டாக்கும் கதிர்வீசலால் உண்டாகிறது. இந்தக் கதிர்வீசல் மீனிடைத்தூசுப் பகுதியை மையப்பகுதியை நோக்கி நகரச் செய்கிறது. இத் தூசு, தன் மீது விழும் அனைத்து ஒளியணுக்களையும் உறிஞ்சிக் கொண்டு, அதிக அலை நீளம் கொண்ட அலைகளை வெளிவிடுகிறது. முகிழ் மீன்கள் ஒளி அலை நீளங்களை கண்டறியும் கருவிகள் மூலம் கண்டறியப்படுவதில்லை. அதனால் ஏர்ட்சுபிரங் – ரசல் விளக்கப்படத்தில் வைக்கப்படுவதில்லை.
முகிழ் மீன்களின் கதிர்வீசலில், அகச்சிவப்புக் கதிர் மற்றும் மில்லி மீட்டர் அலை நீளம் கொண்ட அலைகளே காணப்படுகின்றன. மூலக்கூறு மேகங்களில் அதிக அலை நீளம் கொண்ட அலைகளே காணப்படுகின்றன. இவை பொதுவாக, வகை 0 அல்லது வகை 1 முகிழ் மீன்களாக வகைப்படுத்தப்படுகின்றன.
வெளியிணைப்புகள்
பகுப்பு:விண்மீன் படிமலர்ச்சி பகுப்பு:விண்மீன் குழாம்கள்
எதிரொளிப்பு சமச்சீர்மை
எதிரொளிப்பு சமச்சீர்மை அல்லது எதிரொளிப்பு சமச்சீர் (Reflection symmetry) என்பது ஒரு எதிரொளிப்பின்போது ஒரு பொருள் கொண்டிருக்கக்கூடிய பண்பாகும்.ஒரு வடிவம் அல்லது பொருளானது எதிரொளிக்கப்படும்போது எந்தவொரு மாற்றமும் அடையாத நிலையில் அப்பொருள் எதிரொளிப்புச் சமச்சீர்மை கொண்டுள்ளதாகக் கூறப்படுகிறது. இச்சமச்சீர்மை கோட்டுச் சமச்சீர்மை (line symmetry), ஆடி சமச்சீர்மை (mirror symmetry), ஆடி-எதிருரு சமச்சீர்மை (mirror-image symmetry) எனவும் அழைக்கப்படுகிறது.
எதிரொளிப்புச் சமச்சீர்மை, இருபரிமாணத்தில் கோட்டுச் சமச்சீர்மையாகவும், முப்பரிமாணத்தில் முப்பரிமாண வெளியில் தளச் சமச்சீர்மையாகவும் அமைகிறது. எதிரொளிப்பின்போது மூலவுருவையும் எதிருருவையும் வேறுபடுத்துக்காட்ட முடியாதவாறு அமையும் சமச்சீர்மையானது, ஆடி சமச்சீர்மை எனப்படும்.
இருசமபக்க சமச்சீருடைய உயிரினங்கள் அனைத்தும் வகிட்டு வசத்தில் எதிரொளிப்பு சமச்சீர்மையுடையவை. சமச்சீர்மை, சிலவகைக் கட்டிடக்கலைகளின் அடிப்படையமைப்பாக உள்ளது
சமச்சீர் சார்பு
எதிரொளிப்பு, சுழற்சி, பெயர்ச்சி போன்ற ஏதேனுமொரு செயலுக்குட்படும்போது ஒரு கணிதப் பொருளின் ஏதேனும் சில பண்புகள் மாறாமல் காக்கப்படுமானால் அக்கணிதப் பொருள் அச்செயலைப் பொறுத்து சமச்சீர்மை உடையதாகும். ஒரு கணிதப் பொருளின் ஒரு குறிப்பிட்ட பண்பினைக் காக்கும் செயல்கள் அனைத்தும் ஒரு குலமாக அமையும். ஒரு குலத்திலுள்ள ஏதேனும் சில செயல்களுக்குட்படுத்துவதன் மூலம் ஒரு பொருளிலிருந்து மற்றொரு பொருளைப் பெறமுடியுமானால் அவ்விரு பொருட்களும் அக்குலத்தைப் பொறுத்து ஒன்றுக்கொன்று சமச்சீரானவையாகும்.
இருபரிமாண வடிவின் சமச்சீர் சார்பு ஒரு கோடாகும் (அச்சு). இக்கோட்டிற்கு வரையப்படும் ஒவ்வொரு செங்குத்தும் எடுத்துக்கொண்ட வடிவை அச்சிலிருந்து 'd' அளவு செங்குத்துத்தொலைவில் சந்திக்குமானால், அச்சுக்கு மறுதிசையில் வரையப்படும் செங்குத்தும் அதேயளவு செங்குத்துத்தொலைவில் அவ்வடிவைச் சந்திக்கும். சமச்சீர் சார்பின் அச்சின் வழியாக அவ்வடிவை இரண்டாக மடிக்கும்போது இவ்விரு பாகங்களும் முற்றொத்தவையாக, ஒன்றுக்கொன்று ஆடி எதிருருக்களாக அமையும்.
ஒரு சதுரத்தை அதன் விளிம்புகள் ஒன்றோடொன்று பொருந்துமாறு நான்குவிதங்களில் மடிக்க முடியுமென்பதால் சதுரத்திற்கு நான்கு சமச்சீர் அச்சுகள் உள்ளன. ஒரு வட்டத்திற்கு முடிவிலா எண்ணிக்கையிலான சமச்சீர் அச்சுகள் உள்ளன.
சமச்சீரான வடிவவியல் வடிவங்கள்
முக்கோணங்களில், இருசமபக்க முக்கோணங்கள் எதிரொளிப்புச் சமச்சீர் உடையவை. நாற்கரங்களில் பட்டங்கள், குழிவு பிரமிடு அமைப்புகள் (concave deltoid), சாய்சதுரங்கள், மற்றும் இருசமபக்க சரிவங்கள் எதிரொளிப்பு சமச்சீருடையவை. அனைத்து இரட்டைப் பக்கப் பல்கோணங்களும் இருவிதமான சமச்சீர் அச்சுக்களுடையவை. அப்பல்கோணங்களின் ஒவ்வொரு சோடி எதிரெதிர் உச்சிகளின் வழியே செல்லும் கோடுகள் ஒருவகை சமச்சீர் அச்சுக்களாகவும், பல்கோணங்களின் ஒவ்வொரு சோடி எதிரெதிர் விளிம்புகளின் வழிச்செல்லும் கோடுகள் மற்றொரு வகையான சமச்சீர் அச்சுகளாகவும் இருக்கும்.
உயிரினங்களில்
இருபக்கச் சமச்சீர்மையுடைய உயிரினங்கள் அவற்றின் உடலை குத்துவாக்காக இடம் மற்றும் வலப்பக்க அரைப்பகுதிகளாகக் பிரிக்கும் வகிட்டுவசத்தில் எதிரொளிப்புச் சமச்சீரானவையாகும். முன் நகர்விற்கும் வடிவமைப்பின் ஒழுங்கிற்கும் ஆதாரமாக இச்சமச்சீர்மை இருப்பதால் பெரும்பாலான உயினங்கள் இருபக்கச் சமச்சீர்மை கொண்டிருக்கின்றன.
கட்டிடக்கலையில்
கட்டிடக்கலையில் எதிரொளிப்புச் சமச்சீர்மை பயன்படுத்தப்படுகிறது புளோரன்சிலுள்ள தேவாலயத்தின் முகப்பு இச்சமச்சீர்மையுடன் அமைந்துள்ளதை அருகிலுள்ள படத்தில் காணலாம். கல்வட்டம் போன்ற பண்டைய அமைவுகளிலும் இச்சீர்மையைக் காணமுடியும்.
சர்மணவதி நதி
ஆரிய மன்னன் ரென்டி தேவன் அக்னி கோத்திரத்திற்காக எண்ணற்ற விலங்குகளை பலி கொடுத்தான். அவன் பலிகொடுத்த விலங்குகளின் தோல்கள் அக்கரையில் படிந்தது. எனவே இந்த நதி சர்மணவதி நதி என்று அழைக்கப்படுகிறது. "
மகாபாரதத்தில்
சர்மணவதி நதி பாஞ்சால இராச்சியத்தின் தெற்கு எல்லையில் அமைந்துள்ளது. மன்னன் துருபதன் தெற்கு பாஞ்சலத்தில் இருந்து சார்மன்வதி நதிக்கரை வரை ஆட்சி செய்தான். மன்னன் ரென்டி தேவன் எண்ணற்ற விலங்குகளை சர்மணவதி நதிக்கரையில் பலி கொடுத்துள்ளார். குந்தி தனது பிறந்த குழந்தையை (கர்ணன்) ஒரு கூடையில் வைத்து நதியில் விட்டாள். அக்கூடை அசுவ நதியிலிருந்து சர்மணவதி நதிக்குச் சென்று பிறகு சர்மணவதி நதியிலிருந்து யமுனைக்கு சென்று, அப்படியே கங்கை வழியாக சாம்பபுரி என்னும் நகரை அடைந்தது. சாம்பபுரி என்பது அங்க இராச்சியத்தின் தலைநகரமாகும்.
சர்மணவதி நதி நதிக்கரைக்கு அணிவகுத்து செல்லும் போது, குரு இராச்சியத்தின் வீரரான சகாதேவன், மன்னன் சமவகனின் மகனை சந்தித்தான். அவர் வாசுதேவ கிருஷ்ணரால் தோற்கடிக்கப்பட்டவர். ஆதலால் பழைய விரோதம் காரணமாக சகாதேவனுடன் போரிட்டான். இறுதியாக சகாதேவன் அந்த இளவரசனை தோற்கடித்து தெற்கு திசையில் அணிவகுத்து சென்றார்.
கோகிலவர்த்தனி சிவராஜா
thumb|250px|right|கோகிலவர்த்தனி சிவராஜா(சுப்பிரமணியம்)
கோகிலவர்த்தனி சிவராஜா (சுப்பிரமணியம்) இலங்கை வானொலியின் பிரபல அறிவிப்பாளர்களில் ஒருவர்.ஆரம்ப காலத்தில் இலங்கை வானொலி நாடகங்களில் நடித்ததோடு சிறந்த மெல்லிசைப்பாடல்களையும் பாடியவர்.
வெளி இணைப்புக்கள்
பகுப்பு:வானொலி ஒலிபரப்பாளர்கள் பகுப்பு:ஈழத்து வானொலிக் கலைஞர்கள் பகுப்பு:ஈழத்து மெல்லிசைப் பாடகர்கள்
பக்த துளசிதாஸ் (1937 திரைப்படம்)
பக்த துளசிதாஸ் 1937 ஆம் ஆண்டு, செப்டம்பர் 9 இல் வெளிவந்த 20000 அடி புராண தமிழ்த் திரைப்படமாகும். முருகன் டாக்கி பிலிம்சு தயாரித்து, ராஜா சந்திரசேகர் இயக்கத்தில் வெளிவந்த இத்திரைப்படத்தில் எம். கே. ராதா, கே. எஸ். சபிதா தேவி, என். எஸ். கிருஷ்ணன் மற்றும் பலரும் நடித்திருந்தனர். இத்திரைப்படத்திற்கு டி. கே. ஜெயராம ஐயர் இசையமைத்திருந்தார்.
கதைச் சுருக்கம்
தில்லியில் பேரரசர் அக்பரின் அரண்மனையில் மத ஆய்வுக்காக நியமிக்கப்பட்டிருந்தவர் ராஜப்பூரைச் சேர்ந்த வைணவரான ஆத்மாராம். அவர் தீர்த்தயாத்திரை சென்றுவர அக்பரிடம் விடைபெற்று, தனது இடத்தில் தனது மகன் துளசிராமை (எம். கே. ராதா) நியமித்து விட்டுப் போகிறார். துளசிராம் ஓருநாள் பெருமாள் கோவிலில் கண்ட தாசி ஜம்னாபாயின் மேல் மோகங் கொண்டு அவளிடம் சிக்கிக்கிடக்க, இதையறிந்து தாயார் உலுஜிபாய் வந்தழைக்க வர மறுத்து விடுகிறான். யாத்திரை சென்றிருந்த, ஆத்மாராம் வீடுதிரும்பி துளசிராமின் துர்நடத்தை தெரிந்து, தாசி ஜம்னா வீட்டிற்குப் போய் புத்திமதிகள் கூறி அவனை அழைத்து வந்து, துளசிராமின் மனைவி மமதாவுடன் (கே. எஸ். சபிதா தேவி) சேர்த்து வைக்கிறார்.
மமதா மடம் கட்டிக்கொண்டு துளசிராமருக்கு பன்னிரண்டு ஆண்டு காலம் பணிவிடை செய்து கொண்டிருக்க, ஒரு நாள் துளசிராமின் பாதஜலம் பட்ட கல் ஒன்று பெண்ணுருக்கொண்டு தோன்றி ராமரைத் தரிசிக்க ஆஞ்சநேயரின் உதவியால் தான் முடியுமென்றும், ஆஞ்சநேயர் கிழப்பிராமண உருவத்தில் ராமாயண காலட்சேபம் நடக்கும் இடத்தில் இருப்பார் என்றும் சொல்லி மறைய, துளசிராம் ராமாயண காலட்சேபம் நடக்கும் இடத்திற்குப்போய் ஆஞ்சநேய கிழப்பிராமணரை ஸ்ரீராம தரிசனத்தைக் காண்பிக்கும்படி வற்புறுத்த, ஆஞ்சநேயர் இவருடைய பக்தியை சோதித்து முடிவில் ஸ்ரீராம தரிசனம் அருளுகிறார். இதை அறிந்த அவ்வூர் மக்கள் துளசிராமரை மிகவும் கொண்டாடி துளசிதாஸர் என்றழைக்க, மமதா மடத்தில் பாகவதர்கள் கூட்டம் பெருகி சகல வைபவங்களுடன் ஸ்ரீ ராமரின் பக்திப் பிரவாகத்தில் மூழ்கி இருக்கிறார்கள்.
துளசிதாஸரின் உண்மை பக்தியை சோதிக்க ஸ்ரீமந் நாராயணன் பிரம்மஹத்தி பிராமண உருவத்துடன் தோன்றி, மமதாவுக்கு மோட்சமளித்ததும், துளசிதாஸ், முன் ஜன்மத்தில் வால்மீகியாக இருந்து வடமொழியில் இராமாயணம் பாடியதை, இப்போது இந்தியில் பாடி மக்களுக்கு நன்மார்க்கத்தை போதிக்க வேண்டுமென்று சொல்லி மறைகிறார். அவ்வூரில் இறந்துபோன பிராமணரின் மனைவிக்கு அளித்த ஆசீர்வாதம் பொய்க்காமலிருக்க, ஸ்ரீமந் நாராயணன், துளசிதாசராக உருக் கொண்டு, இறந்த பிராமணரை எழுப்பித் தந்து மறைகிறார். ஸ்ரீமந் நாராயணன் அருளியபடி, இந்தியில் ராமாயணம் இயற்றி, சுத்த வைகுண்ட ஏகாதசியன்று அரங்கேற்றி, நாராயணன் திருவடி சேர்ந்து, வால்மீகியாக உருமாறி அங்கு கூடி இருந்த முனிவர்கள் கூட்டத்தில் என்றும் மங்காத புகழுடன் விளங்குகின்றார்.
பாடல்கள்
இத்திரைப்படத்தில் 19 பாடல்கள் இடம்பெற்றிருந்தன.
கிச்சிலி
சமீபத்திய ஆராய்ச்சி முடிவுகளின் படி சிட்ரசு தாவரங்களின் பூர்வீகம் ஆஸ்திரேலியா, நியூ கலிடோனியா மற்றும் நியூ கினியா ஆகும். இருப்பினும் சில ஆராய்ச்சியாளர்களின் ஆய்வு முடிவுகளின் படி இதன் பூர்வீகம் தென்கிழக்கு ஆசிய எல்லைகளான வடகிழக்கு இந்தியா, பர்மா (மியான்மார்), மற்றும் சீனாவின் யுன்னான் மாகாணம் ஆகியவை இதன் பூர்வீகம் என கூறுப்படுகிறது  .சில குறிப்பிட்ட வணிகரீதியிலான இனங்களான ஆரஞ்சு, மெண்டரின் தோடம்பழம் (mandarine Orange) மற்றும் எலுமிச்சை இப்பகுதியல் தோன்றியதாகும். பழங்காலத்திலிருந்தே சிட்ரசு பழங்கள் பரவலாக விளைவிக்கப்பட்டு வருகின்றன.
வரலாறு
பல்வேறு சமயங்களில் சிட்ரசு பழங்கள் ஆசியா (முதன் முதலாகப் பயன்பாட்டில் இருந்தது), ஐரோப்பா மற்றும் புளோரிடா ஆகியவற்றை பூர்வீகமாகக் கொண்டதாக அறியப்படகிறது.ஆனால் ஐரோப்பிய ஆரஞ்சுப் பழங்கள் (கசப்பு ஆரஞ்சு) அலெக்சாண்டர் காலத்தில் இந்தியாவிலிருந்து கொண்டு வரப்பட்டதாகும். அதே போல புளோரிடாவின் ஆரஞ்சு வகைகளும் ஸ்பெயினை பூர்வீகமாகக் கொண்டதாகும்.பண்டைய ரோமானிய காலத்தில் எலுமிச்சை ஐரோப்பாவிற்கு கொண்டுவரப்பட்டது.
பரிணாம வளர்ச்சி
இன்றைய பெரிய சிட்ரசு பழங்கள் மில்லியன் கணக்கான ஆண்டுகளுக்கு முன் சிறிய, உண்ணத்தக்க சதைக்கனியியிலிருந்து முதலில் உருவானது. சிட்ரசு செடிகள் ஒரு பொதுவான மூதாதையிலிருந்து சுமார் 15 மில்லியன் ஆண்டுகளுக்கு முன்னர் விலகியிருந்தன.
மேற்கோள்கள்
பகுப்பு:பழங்கள் பகுப்பு:புதுக்கோட்டை மாவட்ட ஆசிரியர்கள் தொடங்கிய கட்டுரைகள்
கொலோபசுக் குரங்கு
thumb|right|200px|கொலோபசுக் குரங்கு. முகத்தைச் சுற்றி வெள்ளையான முடியும், தோளிலும் உடலின் அள்ளைப் பக்கங்களிலும் வெண்மையான முடி இருப்பதைப் பார்க்கலாம். [[போர்வை குவேரேசா என்னும் கொலோபசு வகைக் குரங்கு. இது ஐந்து வகையான கொலோபசுக் குரங்குகளில் ஒரு வகை]]
கொலோபசுக் குரங்கு என்று அழைக்கப்படும் வெள்ளை-கறுப்பு கொலோபசுக் குரங்கு ஆப்பிரிக்காவில் வாழும் குரங்கு இனம்.இது ஆப்பிரிக்காவில் கிழக்கு, நடு, மேற்கு ஆப்பிரிக்கப் பகுதிகளில் இயற்கையாக காடுகளில் வாழ்கின்றது. இக்குரங்குக்கு கட்டைவிரல் ஏறத்தாழ இல்லாமல் இருப்பதால் இதற்கு கொலோபசு என்று பெயர். கிரேக்க மொழியில் ekolobóse (எக்கொலோபொசெ) என்றால் அவன் ஒட்ட வெட்டிக்கொண்டான் ("he cut short") என்று பொருள். இதனால் தமிழில் இதனை கூழைக் குரங்கு அல்லது கட்டைவிரல் கூழைக்குரங்கு என்றும் கூறலாம் (கூழை = குட்டையாக அல்லது அறவே இல்லாமல் இருப்பது). இதன் உடல் பட்டுநூல் போன்ற மழமழப்பான, மென்மையான கறுப்பு வெள்ளை முடியால் போர்த்தப்பட்டுள்ளது. தலை, முதுகுப்புறம், மற்றும் கை கால்கள் கறுப்பாகவும், தோளில் இருந்து உடலின் இருபுறமும் அள்ளைப்புறத்தில் இருந்து நீண்ட வெண்முடியும் கொண்டுள்ளது. உடலைவிட வால் சற்று நீளமாக இருக்கும். வாலும் வெள்ளையாக உள்ளது. இக் குரங்கின் குட்டிகள் பிறந்தவுடன், முகம், உள்ளங்கை உள்ளங்கால்கள் தவிர மற்றபடி உடல் முழுவதும் வெள்ளையாக இருக்கும். பின்பு ஏறத்தாழ 3-4 மாதங்களுக்குப் பிறகு வளர்ந்த குரங்குக்கான கருப்பு-வெள்ளை முடி அமைப்பைப் பெறுகின்றது. கூழைக்குரங்குகள் (கொலோபசுக் குரங்குகள்) கூட்டமாக வாழ்கின்றன, பெரும்பாலும் ஒரு குழுவில் 5-10 குரங்குகள் இருக்கும். இவை வாழ்நாள் முழுவதும் மரங்களின் கிளைகளிலேயே வாழ்கின்றன. தரையில் இறங்குவது கிடையாது. கூழைக் குரங்கு (கொலோபசுக் குரங்கு) வகையில் ஐந்து இனங்கள் உள்ளன. கறுப்பு-வெள்ளை கொலோபசுக் குரங்கு, சிவப்புக் கொல்லொபசு என்னும் வேறு ஒரு குரங்கினத்துக்கும் உறவான உயிரினம்.
கொலோபசுக் குரங்கு இலை தழைகளையும், பூக்களையும் பழங்களையும் உண்கின்றது. துளிர் இலைகளை விரும்பி உண்கின்றது. பகலில் உணவுண்டு நடமாடும் இனம். இது சிறு குழுக்களாக மரங்களுக்கு மரம் தாவி உணவு உண்டு வாழ்கின்றன. குழுக்களில் உள்ள குரங்குகளின் எண்ணிக்கை பெரும்பாலும் 8-10 ஆக இருக்கும். அவற்றுள் ஒன்றோ இரண்டோதான் கடுவன்களாக(ஆண் குரங்குகளாக) இருக்கும். கடுவன்கள் தங்கள் வாழிட வலையத்துக்கான உரிமையை நிலைநாட்டவும் பிற கடுவன்களை எச்சரிக்கவும் உரக்க குரலெழுப்பிக்கொண்டு கிளைகளில் மேலும் மிகக் கீழுமாகத் தாவி தன் வல்லமையைக் காட்டும். கூழைக்குரங்கு இனத்தில் இனப்பெருக்கத்திற்கென்று தனியான காலப்பகுதி ஏதும் இருப்பதாகத் தெரியவில்லை, ஆனால் சில இடங்களில் (ஈக்குட்டோரியல் கினீயாவில்) நிறைய பழங்கள் கிடைக்கும் காலமாகிய டிசம்பர் முதல் ஏப்ரல் வரையான காலத்தில் கறுப்புக் கொலோபசு இனத்தில் இனப்பெருக்கம் நிகழ்வதாக ஓட்டுசு (Oats) என்பார் குறித்துள்ளார். கொலோபசு கருவுற்று இருக்கும் காலம் 175 நாட்கள். பிறக்கும் பொழுது குட்டிகளின் எடை 820 கிராம். ஆறுமாதம் தாய்ப்பால் உண்கின்றது. இரண்டாண்டு்களில் இனப்பெருக்கத்திற்கான வளர்ச்சியைப் பெறுகின்றது.
ஐந்து இனங்களும் எட்டு உள்ளினங்களும் உள்ளன.
வெளி இணைப்புகள்
பகுப்பு:ஆப்பிரிக்க-ஆசியக் குரங்குகள் பகுப்பு:முதனிகள் பகுப்பு:தான்சானியா விலங்குகள் பகுப்பு:கென்யா விலங்குகள் பகுப்பு:ஆப்பிரிக்கக் குரங்குகள்
வி. கிருஷ்ணமூர்த்தி கவுண்டர்
'''வி. கிருஷ்ணமூர்த்தி கவுண்டர்''' ஓர் இந்திய அரசியல்வாதியும், தமிழ்நாட்டின்  முன்னாள் சட்டமன்ற உறுப்பினரும் ஆவார். இவர் 1962, 1971 மற்றும் 1980 ஆம் ஆண்டுகளில் நடந்த சட்டமன்றத் தேர்தல்களில், நெல்லிக்குப்பம் தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
குறிப்புகள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழக அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள்
விறைப்புத் தூக்கல்
விறைப்புத் தூக்கல் (erection) என்பது ஓர் உடலியல் நிகழ்வு ஆகும். இந்நிகழ்வால் ஆண்குறி உறுதியடைந்தும், குருதியழுத்தத்தால் விரிவடைந்தும் காணப்படும்.
பகுப்பு:ஆண்குறி
இரும்பு(II) ஆக்சலேட்டு
இரும்பு(II) ஆக்சலேட்டு (iron(II) oxalate) என்பது FeC2O4.என்ற மூலக்கூற்று வாய்ப்பாடு கொண்ட ஒரு வேதியியல் சேர்மமாகும். பெர்ரசு ஆக்சலேட்டு என்ற பெயராலும் இது அழைக்கப்படுகிறது. ஓர் இரும்பு(II) அயனியும் (Fe2+) ஓர் ஆக்சலேட்டு அயனியும் (C2O42−) சேர்ந்து இச்சேர்மம் உருவாகிறது. இரும்பு(II) ஆக்சலேட்டு பொதுவாக இருநீரேற்றாகக் காணப்படுகிறது(FeC2O4•2H2O, சிஏஎசு # 6047-25-2. இதன் படிகக் கட்டமைப்பில் ஆக்சலேட்டு பால இரும்பு அணுக்களின் உச்சியில் தண்ணீர் மூலக்கூறுகள் கொண்ட சங்கிலிகளைக் கொண்டுள்ளது
சூடுபடுத்தும் போது இரும்பு(II) ஆக்சலேட்டு சிதைவடைந்து கார்பனீராக்சைடு, கார்பனோராக்சைடு, இரும்பு ஆக்சைடுகள் மற்றும் இரும்பாக மாறுகிறது.
முன்பாதுகாப்பு
இரும்பு(II) ஆக்சலேட்டு தீங்கு விளைவிக்கும் ஒரு சேர்மமாகும். கண்களில் எரிச்சலை உண்டாக்கும்.
மேற்கோள்கள்
பகுப்பு:இரும்பு சேர்மங்கள் பகுப்பு:ஆக்சலேட்டுகள்
தோட்டப் பகிர்வு
தோட்டப் பகிர்வு என்பது நிலம் இருக்கும் ஒருவர் நிலம் இல்லாத தோட்டம் செய்யும் ஆர்வலர் ஒருவருக்கு தனது நிலத்தைப் பகிர்தல் ஆகும். இது முறைசாரா, முறைசார் வழிகளில் மேற்கொள்ளப்படலாம். நிலத்தை அளிப்பவர் அதனை கொடையாகவோ அல்லது உற்பத்தியின் ஒரு பங்குக்கோ கொடுப்பார். தோட்டம் பகிரப்படும் போது எத்தனை முறைகள், எப்பொழுது தோட்டத்துக்கு அணுக்கம் கிடைக்கும், என்ன பயிரிடலாம், துப்புரவு போன்ற விடயங்கள் கவனத்தில் எடுத்துக் கொள்ளப்படும்.
இது நிலத்தை குத்தகைக்கு விடுதலக்கு ஒத்தது, ஆனால் சிறிய அளவில், பொதுவாக வணிக நோக்குக்காக அல்லாமல் மேற்கொள்ளப்படுவது.
வெளி இணைப்புகள்
பகுப்பு:தோட்ட வகைகள் பகுப்பு:பகிர்வகங்கள் பகுப்பு:உள்ளூர் உணவு
குரும்பக்கேரி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருப்பத்தூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பாவ் கசோல்
பாவ் கசோல் சாயேஸ் (எசுப்பானிய மொழி:Pau Gasol Sáez, பிறப்பு - ஜூலை 6, 1980) எசுப்பானிய கூடைப்பந்து ஆட்டக்காரர் ஆவார். இவர் என். பி. ஏ.-இல் லாஸ் ஏஞ்சலஸ் லேகர்ஸ் என்ற அணியில் விளையாடுகிறார்.
பகுப்பு:கூடைப்பந்து விளையாட்டு வீரர்கள் பகுப்பு:1980 பிறப்புகள் பகுப்பு:வாழும் நபர்கள்
எபிகியூரசு
இறையும் கொடுமையின் இருப்பும்
Is God willing to prevent evil, but not able?
Then he is not omnipotent.
Is he able, but not willing?
Then he is malevolent.
Is he both able and willing? Then whence cometh evil?
Then why call him God?”
கடவுள் தீமைகளை அழிக்க விரும்புகிறவர், ஆனால் அவரால் முடியவில்லை என்கிறீர்களா?
அப்படியானால் கடவுள் கருணை அற்றவர்.
விருப்பமும் வல்லமையும் கொண்டவர் என்கிறீர்களா?
அப்படியானால் தீமை எங்கிருந்து வருகின்றது?
வல்லமை கருணை இரண்டுமே அற்றவர் என்கிறீர்களா?
பிறகு ஏன் கடவுள் என்று (ஒன்று இருப்பதாக) கூறிக்கொள்ள வேண்டும்?
வெளி இணைப்புகள்
பகுப்பு:கிரேக்கர்கள் பகுப்பு:கிமு 4 ஆம் நூற்றாண்டு மெய்யியலாளர்கள் பகுப்பு:கிமு 341 பிறப்புகள் பகுப்பு:கிமு 270 இறப்புகள் பகுப்பு:அறிவாய்வியலாளர்கள் பகுப்பு:பண்டைய கிரேக்க மெய்யியலாளர்கள் பகுப்பு:கிரேக்க இயற்பியலாளர்கள் பகுப்பு:அறிவியலின் மெய்யியலாளர்கள் பகுப்பு:கிரேக்க இறைமறுப்பாளர்கள் பகுப்பு:சமயத் தலைவர்கள்
மஞ்சள் தொண்டை புதர் சிட்டுக்குருவி
மஞ்சள் தொண்டை புதர் சிட்டுக்குருவி (Yellow-throated bush sparrow)(சிம்னோரிசு சூப்பர்சிலேரிசு), என்பது மஞ்சள் தொண்டை பெட்ரோனியா என்றும் அழைக்கப்படுகிறது. இது பாசாரிடே குடும்பத்தினைச் சார்ந்த சிம்னோரிசு பேரினத்தினைச் சார்ந்த சிற்றினமாகும்..இது தென்-மத்திய மற்றும் தென் ஆப்பிரிக்காவில் மிதவெப்பமண்டல அல்லது வெப்பமண்டல உலர் காடுகள், உலர் சவன்னா மற்றும் மிதவெப்பமண்டல அல்லது வெப்பமண்டல உலர் புதர் நிலங்களின் இயற்கையான வாழிடங்களில் காணப்படுகிறது.
வெளி இணைப்புகள்
பகுப்பு:சிட்டுக்குருவிகள்
காந்தலூர்
காந்தலூர் (കാന്തല്ലൂർ; Kanthalloor) இந்திய நாட்டின் கேரள மாநிலத்தில் இடுக்கி மாவட்டத்தில், தேவிகுளம் வட்டத்தில் காந்தலூர் ஊராட்சியில் அமைந்துள்ள ஒரு வருவாய் ஊர் ஆகும். இது தமிழ் மொழி பேசும் சிறுபான்மையினர் வாழும் பகுதியாகும்.
ஜனத்தொகை கணக்கெடுப்பு 2011
மொத்த ஜனத்தொகை 6758 மொத்த ஆண்கள் 3339 மொத்த பெண்கள் 3419 பட்டியல் ஜாதியினர் 2291 பட்டியல் பழங்குடியினர் 887 கல்வியறிவு உள்ளோர் 4681
நிலப்பரப்பு
மேற்கு தொடர்ச்சி மலையின் கிழக்கு சரிவில் கீழந்தூர், மறையூர், கொட்டாகொம்பூர், வட்டவடை மற்றும் கண்ணன் தேவன் மலைக்குன்றுகளை எல்லையாக உள்ள இந்த ஊர் 4842 ஹெக்டர் பரப்பளவை கொண்டுள்ளது.
முக்கிய தொழில்
இந்த ஊரின் முக்கிய தொழில் வேளாண்மை ஆகும். இங்கு குளிர்கால காய்கறிகள் பழங்கள் அதிகமாக உற்பத்தி செய்யப்படுகிறது. முக்கிய காய்கறிகள் பீன்ஸ், முட்டகோஸ், காலிஃப்லவர், காரட், உருளைக்கிழங்கு, வெள்ளப்பூடு ஆகியனவும் பழங்கள் ஆப்பிள், ஆரஞ்சு, மாதுளம், ப்லம், பேறிக்காய், கொய்யா, தாட்டுபுட்டான் ஆகியவையும் ஆகும்.
முக்கிய மொழிகள்
90 சதவீத மக்களின் தாய்மொழியாக தமிழ் உள்ளது, மீதமுள்ளவர்கள் மலையாளம் மற்றும் தெலுங்கு மொழிகளை தாய் மொழியாக கொண்டவர்களாவர். இப்பகுதியில் வாழும் மக்கள் தமிழ் மொழியை அனைத்து தேவைக்கும் பயன்படுத்தலாம். இப்பகுதி மக்கள் கேரள மாநிலத்தின் அனைத்து அரசு துறைகளிலும் விண்ணப்பங்கள் தமிழில் கொடுக்கலாம், அதற்கான பதிலும் தமிழிலேயே இருக்க வேண்டும் என மலையாள மொழி சட்டம் 2015 கூறுகிறது.
முக்கிய பண்டிகைகள் மற்றும் விழாக்கள்
கார்த்திகை தீபம், தீபாவளி, தமிழ் புத்தாண்டு ஆகியன முக்கிய பண்டிகைகளும், ஆவணி நோன்பு, சித்திரை திருவிழா, சிவராத்திரி, சித்திர குப்த்தன் பொங்கல் ஆகியன முக்கிய விழாக்களுமாகும்.
சமயங்கள் மற்றும் ஆலயங்கள்
பெரும்பான்மையான மக்கள் இந்து சமயத்தைச் சார்ந்தவர்களாவர், மீதமுள்ளவர்கள் கிருத்தவ மதத்தை பின்பற்றுபவர்கள் ஆவர். ஒரேஒரு முஸ்லிம் குடும்பமும் உள்ளது. பெருமலை மலையாள பகவதியம்மன் ஆலயம், இராமர் குகைக்கோவில், காந்தலூர் உடையபெருமாள் ஆலயம், புத்தூர் பிடாரியம்மன் ஆலயம், வெட்டகாரன் கோவில், சிறுமலர் ரோமன் கத்தோலிக்கன் தேவாலயம், வேளாங்கண்ணி மாதா சுரியன் கத்தோலிக்கன் தேவாலயம் ஆகியவை முக்கிய வழிபாட்டு தளங்கலாகும்.
கல்விச்சாலைகள்
அரசு உதவிப் பெரும் ஆரம்ப் பள்ளி(Aided Primary School, Kanthalloor) தமிழ் மற்றும் மலையாள வழி கல்வி, மவுன்ட் கார்மல் ஆரம்ப பள்ளி தமிழ் வழி கல்வி மற்றும் திரு இருதய உயர்நிலை பள்ளி தமிழ் மற்றும் மலையாள வழி கல்வி ஆகியன முக்கிய கல்வி சாலைகளாகும்.
சுற்றுலா தளங்கள்
மன்னவன் சோலை (ஆணைமுடி சோலை தேசிய பூங்கா), பட்டிச்சேறி அணை, ஆப்பிள் தோட்டம், குழச்சிவயல் சூட்டிங் பாறை, இராமர் குகைக்கோவில், சர்க்கரை ஆலைகள்(மறையூர் சர்க்கரை).
மேற்கோள்கள்
பகுப்பு:கேரள மாநிலத்திலுள்ள ஊர்களும் நகரங்களும்
வெ. நல்லதம்பி
'''வெ. நல்லதம்பி''' (பிறப்பு: சூன் 1, 1936) என்பவர் ஒரு தமிழக எழுத்தாளர். திருச்சி மாவட்டம் செட்டியபட்டியில் பிறந்த இவர் திருச்சி மாவட்டப் பள்ளிகளில் தமிழாசிரியராகப் பணியாற்றியவர். சென்னைப் பல்கலைக்கழகத்தில் “தொலைக்காட்சித் தமிழ்” எனும் தலைப்பில் ஆய்வு செய்து முனைவர் பட்டம் பெற்றவர். ஆனந்தனின் ஆசை, தொலைக்காட்சிக் கலை, ஒரு சுகமான அனுபவம் முதலிய 10 நூல்களை எழுதியுள்ளார். இவர் எழுதிய "ஒலி நாடக வடிவில் சிலப்பதிகாரம்" எனும் நூல் தமிழ்நாடு அரசின் தமிழ் வளர்ச்சித் துறையின் 2004 ஆம் ஆண்டுக்கான சிறந்த நூல்களில் நாடகம் (உரைநடை, கவிதை ) எனும் வகைப்பாட்டில் பரிசு பெற்றிருக்கிறது.
ஆதாரம்
பகுப்பு:1936 பிறப்புகள் பகுப்பு:தமிழக எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:திருச்சி மாவட்ட நபர்கள்
சிலிகுரி
சிலிகுரி  (Siliguri) என்பது இந்திய மாநிலமான மேற்கு வங்காளத்தில் உள்ள டார்ஜிலிங் மற்றும் ஜல்பைகுரி மாவட்டங்களின் பரப்பளவில் அமைந்துள்ள ஒரு நகரமாகும். வடகிழக்கு இந்தியாவின் நுழைவாயில் என அழைக்கப்படும் சிலிகுரி தேயிலை (Tea), மரம் (Tree) மற்றும் சுற்றுலா (Travel) ஆகிய மூன்று T க்கு பிரபலமானது. இது இமயமலையின் அடிவாரத்தில் மகானந்தா ஆற்றின் கரையில் அமைந்துள்ளது. இது, கொல்கத்தா மற்றும் ஆசான்சோலுக்குப் பிறகு மேற்கு வங்கத்தில் மூன்றாவது பெரிய நகர்ப்புற ஒருங்கிணைப்பு ஆகும்.
சிலிகுரி டார்ஜிலிங் மாவட்டத்தின் மிகப்பெரும் நகரமாக உள்ளது. சிலிகுரியின் தனித்துவமாக நகரின் 47 வார்டுகளில் 15 அண்மையிலுள்ள ஜல்பைகுரி மாவட்டத்தில் அமைந்துள்ளது. இந்த நகருக்கான வானூர்தி நிலையம் பக்டோக்ரா வானூர்தி நிலையமாகும்.
காலநிலை
கோப்பன் காலநிலை வகைப்பாட்டைப் பயன்படுத்தும் போது சிலிகுரி ஈரப்பதமான துணை வெப்பமண்டல காலநிலைக்கு கீழ் வருகிறது. வெப்பமான கோடையும், குளிர்ந்த குளிர்காலமும், கடுமையான பருவமழையும் சிலிகுரியின் காலநிலையை வரையறுக்கிறது.
புள்ளி விவரங்கள்
2011 ஆம் ஆண்டு மக்கள்தொகை கணக்கெடுப்பு தரவுகளின் அடிப்படையில், சிலிகுரி யுஏ / பெருநகரத்தின் மக்கள் தொகை 701,489 ஆகவும், நகராட்சி பகுதியில் மக்கள் தொகை 2,94,546 ஆகவும் உள்ளது. மக்கள் தொகையில் 51.44% ஆண்களும், பெண்கள் 48.55% பேரும் உள்ளனர். சிலிகுரி நகராட்சி பகுதியில் உள்ள பட்டியல் சாதி மற்றும் பட்டியல் பழங்குடியினரின் மக்கள் தொகை பங்குகள் முறையே 8.84% மற்றும் 1.25% ஆகும். சிலிகுரியில் கல்வியறிவு விகிதம் 77.64% ஆகும். சிலிகுரியில் 154 அறிவிக்கப்பட்ட மற்றும் 31 அறிவிக்கப்படாத சேரிகளும் உள்ளன. சிலிகுரியின் மக்கள் தொகையில் 32% இங்கு தங்கியுள்ளனர்.
மொழிகள்
சிலிகுரி நகரம் உட்பட சிலிகுரி துணைப்பிரிவில் பெங்காலி அதிகாரப்பூர்வ மொழியாகும். 2011 மக்கள் தொகை கணக்கெடுப்பின்படி, பெங்காலி அதிகம் பேசப்படும் மொழியாகவும், அதைத் தொடர்ந்து இந்தி, நேபாளி, போச்புரி மற்றும் உருது ஆகிய மொழிகள் இருக்கிறது.
கற்றாழை
thumb|270px|சோற்றுக் கற்றாழை கற்றாழை (Aloë vera): பூக்கும் தாவர இனத்தைச் சேர்ந்த ஒரு பேரினமாகும். தமிழில் இந்தத் தாவரம் கற்றாழை, கத்தாளை, குமரி, கன்னி. என அழைக்கப்படுகிறது. (ஆங்கிலம்: Indian Aloes) இது ஆற்றங்கரைகளிலும், சதுப்பு நிலங்களிலும், தோட்டங்களிலும் பயிராகும். நுனியில் பெரும்பாலும் சிறு முட்களுடன் காணப்படும். மடல், வேர் ஆகியவை மருத்துவப் பயனுள்ளவை. அழகு சாதனப் பொருட்கள் தயாரிப்பிலும் சித்த மருத்துவத்தில் கருப்பை தொடர்பான பல்வேறு நோய்களுக்கும் கற்றாழை பெருமளவு பயன்படுத்தப்படுகின்றது. கற்றாழை லில்லியேசி தாவர குடும்பத்தைச் சேர்ந்தது. இது ஆப்பிரிக்காவைத் தாயகமாகக் கொண்டது. மேலும் கிரேக்கம், பார்படோ தீவுகள், சீனா, இத்தாலி, வெனிசுலா, தென்னாப்பிரிக்கா, இந்தியா, பாகிஸ்தான், வங்காளதேசம் ஆகிய நாடுகளில் இயற்கையாக வளர்கின்றது. இந்த இனத்தாவரம் ஆப்பிரிக்காவில் அதிகமாக வளரக்கூடியதாக இருக்கிறது. இது பொதுவாக, தென்னாப்பிரிக்காவின் கேப் மாநிலத்திலும், ஆப்பிரிக்காவின் வெப்பமண்டலப் பகுதியின் மலைகளிலும், ஆப்பிரிக்காவின் தீவுகள், அராபியத் தீபகற்பம், மடகாஸ்கர் போன்ற அண்டைப் பகுதிகளிலும் காணப்படுகிறது. இந்தியாவில் ஆழ்வார் (ராஜஸ்தான்), சட்நாபள்ளி (ஆந்திரா), ராஜபிப்லா (குஜராத்), சேலம் மற்றும் தூத்துக்குடி (தமிழ்நாடு) ஆகிய இடங்களில் சாகுபடி செய்யப்படுகின்றது.
சிலிகுரி
மொழிகள்
நகரத்தில் பெரும்பான்மையான மொழியியல் குழுவை வங்காளிகள் உருவாக்குகின்றனர், அதைத் தொடர்ந்து பிகாரிகள், மார்வாடிகள், பஞ்சாபியர்கள், நேபாளிகள், ஒடியர்கள் மற்றும் [[ஆதிவாசி|பழங்குடியினர் உள்ளனர். 2001 ஆய்வறிக்கையின்படி, மொத்த மக்கள் தொகையில் பெங்காலி மொழி பேசுபவர்கள் 64.25 சதவீதத்தை கொண்டிருந்தனர். 2001இல் 30 வார்டுகளில், அவற்றின் மக்கள் தொகை 11.71% முதல் 98.96% வரை வேறுபடுகிறது.
கற்றாழை
அமைப்பு
பெரும்பாலான கற்றாழை இனங்களுக்கு ரோஜா இதழ்கள் போன்ற பெரிய அமைப்பும், தடிமனான சதையுள்ள இலைகளும் இருக்கும். பெரும்பாலான கற்றாழை இனங்கள் தண்டுகள் இல்லாமல் காணப்படும். இது தரையிலிருந்து நேரடியாக ரோஜா இதழ் போன்ற அமைப்பில் வளரும்; மற்ற வகைகளில், கிளைகளுடன் கூடிய அல்லது கிளைகள் இல்லாத தண்டு இருக்கலாம். இதில் சதையுள்ள இலைகள் இருக்கலாம். அவை சாம்பல் நிறத்திலிருந்து ஆழமான பச்சை வரை நிறத்தில் வேறுபடுகின்றன. சிலநேரங்களில் அவை ஒரே நிறமாகவோ பல வண்ணங்களாகவோ இருக்கலாம். தென்னாப்பிரிக்காவில் வளரக்கூடிய சில வகை சோற்றுக் கற்றாழைகள் மரங்கள் போன்று இருக்கும்.
இது வறட்சியான சூழ்நிலையில் கடல் மட்டத்திலிருந்து 1000 அடி உயரம் வரை உள்ள மலைப்பிரதேசங்களில் வளர்கின்றது. இதன் இலைகள் தடிமனாகவும், சிறிது சிவப்பு கலந்த பச்சை நிறத்தில் 30 முதல் 60 செ.மீ நீளமாகவும், சிறிய முட்களுடன் இருக்கும். கற்றாழையின் பூக்கள், குழாய் வடிவத்திலும், அதிகமாக மஞ்சள், இளம் சிவப்பு அல்லது சிவப்பு நிறங்களிலும், அடர்த்தியான கொத்துகளாகவும், சாதாரணமாக அல்லது கிளைகளுடன் இலையில்லாத தண்டுகளாகவும் இருக்கும். எப்பொழுதும் வாடாத பெரணி வகையைச் சார்ந்த இத்தாவரம், வெப்பமான பகுதிகளில் வயல் வரப்புகளிலும் உயரமான பகுதிகளில் வேலிகளிலும் வளரக்கூடியது. சதைப்பற்றுள்ள நீர்ச்சத்து மிக்க இக்குறுஞ்செடி பல பருவங்கள் வாழக்கூடியதாகும்.
சிலிகுரி
மதம்
சிலிகுரியில் பொதுவாகப் பின்பற்றப்படும் மதம் இந்து மதம், இசுலாம் மிகப்பெரிய சிறுபான்மை மதமாகவும், அதைத் தொடர்ந்து கிறிஸ்தவம் மற்றும் பௌத்த மதத்தை பின்பற்றுபவர்களில் ஒரு சிறிய சதவீதத்தினரும் உள்ளனர். பெங்காலி இந்துக்கள் கொண்டாடும் முக்கிய மத விழாக்களில் துர்கா பூஜை, காளி பூஜை, சரசுவதி பூஜை, லட்சுமி பூஜை மற்றும் டோல் ஜாத்ரா, மற்றும் பெங்காலி முஸ்லிம்களுக்கு ஈகைத் திருநாள் மற்றும் தியாகத் திருநாள் ஆகியவை முக்கிய மத விழாக்களாகும். சிலிகுரியில் நேபாள மொழி பேசும் இந்துக்களுக்கு தஷைன் ஒரு முக்கியமான திருவிழா, இந்தி மற்றும் போஜ்புரி பேச்சாளர்கள் தீபாவளி, ஹோலி மற்றும் [சத் பூஜை]]களை கொண்டாடுகிறார்கள்.
வெளியிணைப்புகள்
பகுப்பு:மேற்கு வங்காளத்திலுள்ள மாநகரங்கள் பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
கற்றாழை
வகைகள்
கற்றாழையில் சோற்றுக் கற்றாழை, சிறு கற்றாழை, பெரும் கற்றாழை, பேய்க் கற்றாழை, கருங் கற்றாழை, செங்கற்றாழை, இரயில் கற்றாழையெனப் பல வகை உண்டு. இதில் சோற்றுக் கற்றாழை மருத்துவ குணங்களுக்கென்று பயன்படுத்தப்பட்டு வருகிறது. இலைச்சாறுகளில் ஆந்த்ரோகுயினோன்கள், இரெசின்கள், பாலிசக்கரைடு மற்றும் ‘ஆலோக்டின்பி’ எனும் பல வேதிப்பொருட்கள் உள்ளன. கற்றாழையிலிருந்து வடிக்கப்படும் மஞ்சள் நிறத் திரவம் ‘மூசாம்பரம்’ எனப்படுகிறது. தளிர்பச்சை, இளம்பச்சை, கரும்பச்சையெனப் பலவிதமாக உள்ள சோற்றுக்கற்றாழையில் முதிர்நதவற்றில்தான் மருத்துவத்தன்மை மிகுந்து காணப்படுகின்றது.
ஏ.பி.ஜி III முறைமையில் (2009), இந்த வகை தாவர இனத்தைச் சார்ந்த அந்தோறியேசியே குடும்பத்தின் ஆஸ்போடெலீசி என்ற துணைக்குடும்பப் பிரிவில் வைத்தது. கடந்தகாலத்தில் இந்த வகைத் தாவரம், அலோசி குடும்பங்கள் மற்றும் லில்லியேசீயே அல்லது லில்லி குடும்பத்தில் இணைக்கப்பட்டிருந்தது. காஸ்டீரியா, ஹாவார்தியா மற்றும் நிஃபோஃபியா போன்ற இனங்களுடன் மிகவும் நெருக்கமாக ஒத்துப்போகும் தாவர இனங்களுக்கு இதே போன்ற வளர்ச்சி இருக்கும். இந்த இனங்களும் பிரபலமாகச் சோற்றுக் கற்றாழைகள் என்றே அழைக்கப்படுகின்றன. இந்த வகைத் தாவரம் சிலநேரங்களில் அமெரிக்கக் கற்றாழை (அகேவே அமெரிக்கானா) என்றும் அழைக்கப்படுகிறது. இது அஸ்பரகேசியே(en:Asparagaceae) என்ற வேறொரு குடும்பத்தைச் சேர்ந்ததாகும்.
இவற்றில் முதல் இரண்டு வகைகள் “பார்பலோயின்” (Barbaloin) மற்றும் “அலோ எமோடின்”ஆகிய வேதிப்பொருட்களுக்காகச் சாகுபடி செய்யப்படுகின்றன. இவற்றின் “ஜெல்” “முசபார்” எனும் மருந்துப் பொருள் தயாரிக்கப்பட்டு வலி நிவாரணியாக உபயோகப்படுத்தப்படுகின்றது. கேப் கற்றாழை கால்நடைகளின் மருத்துவத்தில் பயன்படுகின்றது.கற்றாழையில் ஜான்சிபார் கற்றாழை, யுகான்டா கற்றாழை மற்றும் நேட்டல் கற்றாழை, ஜஃபராபாத் கற்றாழை ஆகியவை தரம் வாய்ந்தவை.
அடங்கியுள்ள பொருள்கள்
அலாய்ன் எனும் வேதிப்பொருளானது அலோ வீரா-வில் 50 சதவிகிதமும், அலோ பெரி-யில் 25 முதல் 28 சதவிகிதமும், அலோ பெராக்ஸ்-ல் 10 சதவிகிதமும் உள்ளது. இத்தகைய அலாய்ன் எனும் வேதிப்பொருளில்தான் பார்பலின், பென்டோசைட்ஸ், ரெசின் மற்றும் சப்போனின் போன்றவை உள்ளடங்கியுள்ளன. இத்துடன் சோற்றுக்கற்றாழையின் சாற்றில் நிறமேற்றிகளான (Dyes) ஆந்த்ரோகுயினோன் மற்றும் குயினோன்கள் உள்ளன.சோற்றுக்கற்றாழை இலைகளின் கூழ்மத்திலிருந்து (Gel) பெறப்படும் திரவ பானத்தில் கால்சியம், குளோரின், சோடியம், பொட்டாசியம் மற்றும் மாங்கனீசு போன்ற சத்துகள் உள்ளன. மேலும் அலோ கூழ்மத்தில் வைட்டமின் ஏ, பி1, பி2, பாலிசாக்கரைடுகள் மற்றும் யூரிக் அமிலம் போன்றவகைகளும் உள்ளன.
புகழ்பெற்ற கலாசாரம்
right|thumb|ஆலோ வோசி
நமிபியாவின் குடிமை ஹெரால்டிரியில் இருப்பது போல ஆலோ ருப்ரோலுடீ ஹெரால்டிரியில் நிறைந்து காணப்படுகிறது.